**Практыкаванне 23. ТЭМА: «ПОСУД»**

1. *Адгадай загадкі, намалюй адгадкі. Прыдумай свае загадкі.*

|  |
| --- |
| Я ад вады раблюся цестам,  І цеста гэтае пякуць.  Мяне самую не ядуць,  А без мяне нязручна есці.  У круглым моры на стале  Дзівосны карабель плыве.  Ён чарпане ваду бартом –  І сустракаецца са ртом.  Кожны дзень са зброяй гэтай  я палюю на катлеты.  З першай спробы ў іх пацэліць  вастразубы мой …  Рондаль новы, металёвы,  Ўвесь у дзірках адмысловых.  У мора нырае, яго асушае,  Маленькія сажалкі затапляе.  Што за дом: увесь - вакно,  Зверху дах, унізе дно.  Дзіравая кабета -  куслівая паненка:  Усё, што разгрызае,  кідае на талерку.  Важны пан нос задраў,  А госці прыйшлі – кожнаму пакланіўся. |

***УВАГА!***

***Наступныя заняткі – 2 групы разам у 12 гадзін, напрыканцы заняткаў чакаем госця!***

1. *Разбярыся, які посуд пасуе гэтым стравам і напоям. Падказка – колькасць літар.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Кава* |  |  |  |  |  |  |  |  |  |
| *Піва* |  |  |  |  |  |  |  |  |  |
| *Гарбата* |  |  |  |  |  |  |  |  |  |
| *Сок* |  |  |  |  |  |  |  |  |  |
| *Вада* |  |  |  |  |  |  |  |  |  |
| *Віно* |  |  |  |  |  |  |  |  |  |
| *Гарэлка* |  |  |  |  |  |  |  |  |  |
| *Каша* |  |  |  |  |  |  |  |  |  |
| *Цеста* |  |  |  |  |  |  |  |  |  |
| *Суп* |  |  |  |  |  |  |  |  |  |

*Падказка: міса, кубак, філіжанка, конаўка, дзяжа, кілішак, талерка, келіх, шклянка, куфаль.*

1. *Народныя звычаі і прыкметы цесна звязаныя з посудам.*

Са старой хаты ў новую бралі гаршчок з жарам. Верылі, што ў ім на новае месца пераедзе і гаспадар хаты – дамавік.

Калі вам назаляе дамавік, трэба накрыць запаленую свечку дзяжой і дачакацца дамавіка, а тады падняць дзяжу. Дамавік спалохаецца і пацішэе.

Калі вам насустрач ідзе чалавек з поўным вядром, вас чакае ўдача. Калі з пустым – магчымыя непрыемнасці.

Ніяк не ўдаецца выйсці замуж? Трэба скрасці ў ганчара посуд і пабіць.

Гульні з нажом прыводзяць да сварак у сям’і, а хто есць з нажа – будзе злы.

1. **Гістарычная даведка.** Паводле археалагічных звестак, керамічныя талеркі з’явіліся на нашых землях ў XVI ст. Да сярэдзіны XVII ст. талеркі былі даволі вялікімі — дыяметрам 26-32 см, меншыя талеркі, дыяметрам 18-22 см, сустракаюцца ў раскопках значна радзей. Гэтая акалічнасць сведчыць, найхутчэй, пра тое, што ў той час карысталіся толькі з агульных талерак і місак. Ежу разразалі нажом і бралі лыжкамі і рукамі. У выніку рукі былі тлустыя, таму сасуды для піцця выраблялі абавязкова з рыфлёнымі налепамі, каб яны не выслізвалі з рук.